మఠంగూడెం
మత్తంగూడెం పశ్చిమ గోదావరి జిల్లా, లింగపాలెం మండలంలోని గ్రామం. ఇది మండల కేంద్రమైన లింగపాలెం నుండి 6 కి. మీ. దూరం లోను, సమీప పట్టణమైన ఏలూరు నుండి 35 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 690 ఇళ్లతో, 2611 జనాభాతో 469 హెక్టార్లలో విస్తరించి ఉంది. గ్రామంలో మగవారి సంఖ్య 1337, ఆడవారి సంఖ్య 1274. షెడ్యూల్డ్ కులాల సంఖ్య 1090 కాగా షెడ్యూల్డ్ తెగల సంఖ్య 4. గ్రామం యొక్క జనగణన లొకేషన్ కోడ్ 587974.పిన్ కోడ్: 534462.
గ్రామంలో ప్రభుత్వ ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి ఉన్నాయి. బాలబడి, మాధ్యమిక పాఠశాల‌లు ధర్మాజీగూడెంలో ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల ధర్మాజీగూడెంలోను, ఇంజనీరింగ్ కళాశాల ఏలూరులోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ ఏలూరులో ఉన్నాయి. సమీప వృత్తి విద్యా శిక్షణ పాఠశాల చింతలపూడిలోను, అనియత విద్యా కేంద్రం లింగపాలెంలోను, దివ్యాంగుల ప్రత్యేక పాఠశాల ఏలూరు లోనూ ఉన్నాయి.
మఠంగూడెం
పూర్వ కాలంలో ఊరూరా సత్రాలుండేవట, పనిపై వచ్చిన బాటసారులు సత్రాలలో పెట్టే బోజనం తిని, రాత్రికి ఏదైనా మఠంలో నిద్రించి తెల్లారే తమ పనులను పూర్తిచేసుకుని వారివారి చోట్లకు చేరుకునే వారు. కాకపోతే కొందరు మాత్రం ఏపనీ పాట లేక వీటిపై ఆధరపడేవారు అని చెప్పడానికి ఈ సామెతను వాడారు.
అలాగే శ్రీశైలం కనిపించే వివిధ మఠాలు రామకృష్ణ మఠం వంటివి సంఘారామం (monastery) అనే అర్ధాన్ని సూచిస్తున్నాయి. క్రైస్తవ సన్యాసినుల మఠం ని cloister అంటారు కదా. మహమ్మదీయ సాధువులు ఉండే మఠం ను ఖాన్‌కాహ అంటారు. ఇలా ఏదైనా సాధన కోసం, సమిష్టి అవసరం కోసం ఏర్పరచుకున్న ప్రదేశాలకు కూడా మఠం అనే పేరు. జైనుల కాలంలో ఇలా వసతిని పొందే చోట్లు ‘బసది’ జైనబసది అంటారు. బౌద్దంలోనూ ఇలాంట్లి బసదుల ప్రస్తావన కనిపిస్తుంది. శైవ, వైష్టవాలలోనూ, తాంత్రిక సాధనలలోనూ మఠాలు పేరు వాటి పాత్ర కనిపిస్తుంది. కొలను పాకలో వేర్వేరుగా ప్రత్యేకమైన కులమఠాలను మనం గమనించవచ్చు.
బాసెంపట్టు వేసుకొని కూచొవడాన్ని కూడా మఠం వేసుకుని కూర్చున్నాడు అనివాడతారు. అంటే ఒకస్థిరమైన స్థితిలోకి వచ్చాడు అనే అర్ధం తో.
అంటే ఈ ఊరిపేరు ఇలా రావడం అంటే ఇది పూర్వం ఒక మఠం అయ్యి వుండేదన్నమాట. అంతే కాక తను మఠం గా వుండటం ద్వారానే గుర్తింపు పొందేంత ప్రత్యేకమయినదని కూడా అంచనా వేయవచ్చు. ఈ ఊరిలో మరికొంత పరిశీలన చేయగకనిపించిన శివాలయంలోని ద్వారంపై వున్న లలాటబింబం (ద్వారం పై బొట్టులాగా కనిపించే చోట ఏర్పాటు చేసిన విగ్రహం) వినాయకుడిది ఈ సంప్రదాయం చాలా పూర్వపుది. అప్పటినుంచి ఆంగ్లేయుల కాలం వరకూ కూడా ఏదోఒకపద్దతిలో ఇది రెసిడెన్స్ గా వుండేది.
2001 వ.సంవత్సరం జనాభా లెక్కల ప్రకారం గ్రామ జనాభా 2330. ఇందులో పురుషుల సంఖ్య 1173, మహిళల సంఖ్య 1157, గ్రామంలో నివాస గృహాలు 569 ఉన్నాయి.